
GODIŠNJI IZVJEŠTAJ O IZVRŠENJU FINANCIJSKOG PLANA VRHOVNOG SUDA REPUBLIKE HRVATSKE ZA 2024. 


	
	  


	Vrhovni sud Republike Hrvatske sastavio je Godišnji izvještaj o izvršenju financijskog plana za 2024. u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/23.).  

PRIHODI 

Vrhovni sud Republike Hrvatske je u 2024. godini planirao ukupno prihoda u izvornom planu/rebalansu u iznosu 5.807.175 EURA.
Planirani ukupni prihodi u izvornom planu ili rebalansu sastojali su se od općih pihoda i primitaka (izvor 11)  iz proračuna za financiranje redovne djelatnosti proračunskih korisnika u iznosu od 5.793.355 EURA, vlastitih prihoda (izvor 31) u iznosu od 8.145 EURA, a koji prihodi se ostvaruju od kantine (čajne kuhinje) Vrhovnog suda Republike Hrvatske, naplate troškova preslika sudskih akata - spisa i od najma prostora za samoposlužni aparat za tople i hladne napitke (caffe aparat), pomoći EU (izvor 51) u iznosu od 5.150 EURA i donacija (izvor 61) u iznosu od 525 EURA.

RASHODI 

Ukupni rashodi i izdaci Vrhovnog suda Republike Hrvatske izvršeni u razdoblju od 01.01.2024. do 31.12.2024. iznose 5.666.751,19 EURA što je za 16,60% više u odnosu na 2023. godinu.

[bookmark: _GoBack]U odnosu na planirane rashode, izvršenje financijskog plana Vrhovnog suda Republike Hrvatske za razdoblje od 01.01.2024. do 31.12.2024. iznosi 98,00% plana za 2024. godinu. 
Najveći dio izvršenih rashoda odnosi se na rashode za zaposlene, naknade troškova za zaposlene, financijske rashode i rashode za nabavu nefinancijske imovine, odnosno za otplatu zajma za financijski leasing za dva službena vozila sukladno provedenom postupku javne nabave u 2022. godini.




PRIHODI  POSLOVANJA PO EKONOMSKOJ KLASIFIKACIJI

Planirani prihodi u 2024. godini iznose 5.806.530 EURA, a sastoje se od pomoći iz inozemstva i od subjakata unutar općeg proračuna (podskupina 63) u iznosu od 5.150,00 EURA, prihoda od prodaje proizvoda i robe te pruženih usluga – vlastitih prihoda (podskupina 66) u iznosu 8.025,00 EURA, a koji prihodi se ostvaruju od kantine (čajne kuhinje) Vrhovnog suda Republike Hrvatske, naplate troškova preslika sudskih akata - spisa i od najma prostora za samoposlužni aparat za tople i hladne napitke (caffe aparat) i prihoda iz proračuna za financiranje redovne djelatnosti proračunskih korisnika (podskupina 67) u iznosu od 5.793.355 EURA.


RASHODI POSLOVANJA PO EKONOMSKOJ KLASIFIKACIJI

U nastavku se daje pojašenjenje predloženih i izvršenih rashoda Financijskog plana Vrhovnog suda Republike Hrvatske za 2024. godinu.

Rashodi za zaposlene

Rashodi za zaposlene planirani su u 2024. godini u iznosu od 5.401.528 EURA. Isti rashodi izvršeni su u iznosu od 5.341.082,04 EURA što čini 94,25 % izvršenja plana 2024. godine, a odnose se na rashode za plaće za redovan rad i plaće za prekovremeni rad zaposlenih na Vrhovnom sud Republike Hrvatske, doprinose za obvezno zdravstveno osiguranje i ostale rashode za zaposlene kao što su regres, naknade za bolest, smrtni slučaj, otpremnine, jubilarne nagrade i slično.

Materijalni rashodi

Materijalni rashodi planirani su u 2024. godini u iznosu od 369.644 EURA, a izvršeni su u iznosu od 301.154,68 EURA ili 81,47% u odnosu na plan za 2024. Odnose se na ostvarenje programskih aktivnosti i redovno poslovanje Vrhovnog suda Republike Hrvatske.

Financijski rashodi 

Financijski rashodi planirani su u iznosu od 3.750 EURA, a izvršeni su u iznosu od 2.903,53 EURA ili 77,43% u odnosu na plan za 2024. Navedeni rashodi odnose se na otplatu kamata za financijski leasing, bankarske usluge i usluge platnog prometa. 

Rashodi za nabavu nefinancijske imovine

Navedeni rashodi panirani su u iznosu od 32.253 EURA, a izvršeni su u iznosu 21.610,94 EURA ili 67,00%, a odnose se na rashode za otplatu glavnice financijskog leasinga za dva službena vozila i  rashode za nabavu proizvedene dugotrajne imovine (uredska oprema i namještaj, komunikacijska oprema i oprema za održavanje i zaštitu). 


Zagreb, ožujak 2025.
SUTKINJA OVLAŠTENA
ZA OBAVLJANJE POSLOVA SUDSKE UPRAVE

Gordana Jalšovečki

